पाएं अपने शहर की ताज़ा ख़बरें और फ्री ई-पेपरडाउनलोड करें
बसंतपुर प्रखंड अंतर्गत रतनपुर पंचायत स्थित उप स्वास्थ्य केंद्र बेकार पड़ा है। पंचायत के वार्ड-10 पुरानी बाजार में उप स्वास्थ्य केंद्र में न यहां कोई डॉक्टर और स्वास्थ्यकर्मी हैं और न ही अधिकारी व जनप्रतिनिधि इसकी सुधी ले रहे हैं। एक समय यहां रतनपुर, बायसी, दीनबंधी, चौहदी समेत आसपास के कई गांव के लोग इलाज कराने आते थे। मरीजों को ग्रामीण चिकित्सकों के पास जाना पड़ता है या वीरपुर या सिमराही जाना पड़ता है। ऐसे में आर्थिक रूप से कमजोर मरीज चाहकर भी अपना इलाज नहीं करा पाते हैं। ग्रामीणों ने बताया कि जनप्रतिनिधि से लेकर स्वास्थ्य विभाग के अधिकारियों तक गुहार लगा चुके हैं। फिर भी समस्या का समाधान नहीं हो सका है। सुरेश चंद्र, शिवनारायण स्वर्णकार, जयकृष्ण साह, संजय साह, भोगिन्दर मंडल, मोहन मंडल आदि कहते हैं कि यहां स्वास्थ्य सुविधा नहीं रहने से लोग बीमार पड़ने पर परेशान हो जाते हैं। अचानक तबियत खराब होने पर भीमनगर एवं वीरपुर ले जाने को मजबूर होना पड़ता है। ऐसे में मरीजों के साथ अनहोनी भी हो जाती है। विकास के इस दौर में स्वास्थ्य व्यवस्था में कोई सुधार नहीं हो पाया है। स्वास्थ्य उपकेंद्र में बुनियादी सुविधा तक लोगों को नहीं मिल पा रही है। ग्रामीणों ने अविलंब उपस्वास्थ्य की स्थिति में सुधार की मांग की है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn